
A háziorvosi, fogorvosi körzetekről szóló 9/2002.(VI.27.) önkormányzati rendelet módosításához
1. Társadalmi hatások

A fogorvosi körzetek kialakítása az egészségügyi közszolgáltatás biztosítása érdekében nélkülözhetetlen.
2. Gazdasági, költségvetési hatások

Az öt felnőtt fogorvosi körzetből négy felnőtt fogorvosi körzet kialakítása pozitív hatással van a költségvetési egyensúly megteremtésére. 
3. Környezeti hatások

A rendeletben foglaltak végrehajtásának környezetre gyakorolt hatásai nincsenek.

4. Egészségügyi hatások

A rendeletben foglaltak végrehajtásának egészségügyi hatása, hogy a város területén lakóhellyel és tartózkodási hellyel rendelkező lakosok továbbra is igénybe tudják venni az egészségügyi közszolgáltatás keretében az egészségügyi alapellátás körébe tartozó fogászati ellátást.
5. Adminisztratív terheket befolyásoló hatások

Az önkormányzat adminisztratív terheit a rendeletben foglaltak végrehajtása nem érinti. 
6. A jogszabály megalkotásának szükségessége, a jogalkotás elmaradásának várható következmények

A felnőtt fogorvosi körzetek módosításának elmulasztása azzal a következménnyel jár, hogy a jelenlegi 2. számú felnőtt fogorvosi körzet lakossága ellátatlan marad 2012. február 1. napjától.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
